Barcelona, 2010, Escola d'Administració Pública de Catalunya, 99 pàg., ISBN 978-84-393-8427-4.
Aquest estudi és fruit d'una subvenció de l'Escola d'Administració Pública de Catalunya destinada a elaborar treballs de recerca sobre Administració pública, i ha estat sotmès a una avaluació externa que n'ha validat el contingut i n'ha recomanat la publicació.
Aquest treball analitza la trajectòria de Catalunya amb relació a la mesura del que en anglès es coneix com a performance i que aquí es tracta com a rendiment públic, si bé no es limita a factors relacionats amb l'eficiència.
De fet, es fa un repàs del que ha estat l'evolució de l'anàlisi del rendiment en la gestió de la salut catalana tenint en compte els avenços d'altres països europeus i de l'OCDE en aquest sector de la gestió pública.
El treball s'inicia amb la presentació del model clàssic de mesura del rendiment per fer una anàlisi dels problemes i de les paradoxes a què ha donat lloc la seva aplicació en diferents llocs i en particular allà on més s'ha desenvolupat.
A continuació es presenten breument els models d'avaluació del rendiment en gestió de la salut a Austràlia, Canadà i els Estats Units i, de manera més extensa, els del Regne Unit i Holanda.
Aquestes experiències es tenen en compte en examinar la trajectòria catalana i les eines que s'han anat creant amb el temps com ara els contractes, el plans de salut, el conjunt mínim bàsic de dades, la central de balanços, el Top20 que fa una empresa privada i l'encara pendent "central de resultats".
Una vegada presentats els fets i les principals eines de què disposa el sistema sanitari català, es discuteix quina de quatre teories possibles explica millor l'evolució observada, per concloure que són les teories estructurals i culturals les que expliquen més bé el procés observat, tot i que el treball també pren en consideració les explicacions racionals ja que són útils per entendre els efectes de "dependència del camí" seguit prèviament i de limitació en les possibilitats de canvi de política.
Xavier Ballart és catedràtic de Ciència Política especialitzat en gestió pública i polítiques públiques.
Master of Public Affairs per la Indiana University Bloomington, School of Public and Environmental Affairs Award (1988) i doctor en Ciència Política i de l'Administració per la Universitat Autònoma de Barcelona (1991).
Les seves principals línies de recerca són l'administració pública espanyola i europea, la innovació en la gestió pública i l'anàlisi ex post de polítiques públiques.
Laia Monterde és llicenciada en Ciències Polítiques i de l'Administració (2006) i màster en Polítiques Socials i Comunitàries per la Universitat Autònoma de Barcelona (2007).
La seva experiència professional s'ha desenvolupat com a consultora en temes de salut, gènere i participació política.
Actualment és la principal responsable de l'empresa que va fundar i des de la qual desenvolupa el seu treball com a assessora externa d'administracions locals.
El model clàssic de la mesura del rendiment i les seves contradiccions
Un tema del qual cada dia se'n parla més
Aproximació clàssica a la mesura del rendiment
El procés d'elaboració d'un sistema de mesures
Les funcions de la informació en el model clàssic
Les debilitats del model clàssic de mesura del rendiment
Mesures de rendiment i tipologia d'organitzacions públiques
Els models comparats d'avaluació del rendiment en gestió de la salut
Els sistemes de mesura del rendiment en sanitat: els casos del Regne Unit, Holanda, Austràlia, Canadà i els EUA
Què aprenem de la comparació d'aquests cinc sistemes?
El model britànic amb més profunditat: evolució i crítica
El model holandès amb més profunditat: evolució i crítica
La trajectòria del sistema sanitari català i els instruments de mesura del rendiment
El model sanitari català i la seva evolució
Les principals reformes legislatives i de gestió de la salut
Les eines que crea el model català i que inclouen mesures de rendiment
Els contractes: les mesures d'estructura i activitat
Els plans de salut: la mesura de la salut dels catalans i de la seva evolució
El conjunt mínim bàsic de dades: la mesura de la pràctica clínica
La Central de Balanços: les mesures econòmiques i financeres
La Central de Resultats: la mesura dels outcomes del sistema català
El TOP 20: la mesura dels outcomes dels hospitals espanyols per
Explicacions "racionals" i "estructurals" de la trajectòria seguida per Catalunya amb relació a la mesura del rendiment i anàlisi de la situació actual
Explicacions "racionals" i "estructurals" de la trajectòria seguida
L'explicació partint del retard en l'adopció d'una reforma previsible
L'explicació partint de l'elecció racional i la dependència del camí
L'explicació a partir de la cultura política
L'explicació a partir de les formes d'organització i el finançament
Amb quina explicació ens quedem?
El punt d'arribada: el "model" català de mesura del rendiment.
Índex de taules, gràfics i il·lustracions